Medlemsmøte i OODK

21. januar 2015 kl 19-21

Gullhaugveien 1-3, Nydalen

Til stede: Kirsten Bjørnelykke, Venke Henning, Carol Myhre, Janna Oulie, Hege Sundsbarm, Iren Larsen, Kristen Knudsen, Hege Kornør

Referent: Hege Kornør

Referatet har vært redigert to ganger etter innspill fra møtedeltakerne.

**NB!** Innspillene som er referert nedenfor gjenspeiler enkeltpersoners personlige synspunkter, og er ikke nødvendigvis i samsvar med styrets synspunkter, eller flertallet av klubbens medlemmer.

# Klubbklær

Et medlem som selv ikke kunne delta på møtet hadde sendt inn et ønske om at medlemmer bruker klubbklær når de er på stevner. Medlemsmøtet diskuterte dette ønsket, med innspill som:

* man kan ikke tvinge medlemmer til å stille i klubbklær
* for noen år siden var det vanlig å stille i klubbklær på stevner
* ønske om vest med logo

Janna foreslo en person som kan brodere klubblogoen, for de som heller vil ha brodert logo enn trykket.

# Kurs/trening

Venke stilte spørsmål om treningsopplegget i rallylydighet. Blir det gratis trening med treningsleder for alle i tillegg til trening med innleid instruktør mot treningsavgift? Hege K svarte ja på dette spørsmålet.

# Trenere

Kristen tok opp spørsmålet om hvordan vi skal få flere medlemmer til å kvalifisere seg til/påta seg å være instruktør/treningsleder på klubbens treninger. Spørsmålet fikk mange innspill fra møtedeltakerne, som kan oppsummeres på følgende måte:

* Viktig å stimulere til NKK-instruktørutdannelse, men ingen forutsetning for å være instruktør
* De fleste instruktørene/”treningsansvarlige” på agilitytreningene mangler formell instruktørutdannelse, men er dyktige utøvere
* Hva slags politikk ønsker styret – egne eller innleide instruktører?
* Generasjonsskifte i klubben: de nye ønsker kun å delta på kurs og treninger, uten å ha noen tilhørighet til klubben
* Viktig å skape engasjement
* Instruktører/treningsledere må få faglig påfyll, og gjerne noe sosialt
* Alle må stille opp for hverandre på treningene
* Styret må ta seg av alle medlemmer, ikke bare de nye, slik at alle føler ansvar overfor klubben og hverandre
* Det har kanskje blitt for mange grupperinger som kan svekke samholdet og klubbtilhørigheten